CELEX: E2020C0102
Language: lv
Date: 2020-08-31 00:00:00
Title: EBTA Uzraudzības iestādes Lēmums Nr. 102/20/COL (2020. gada 31. augusts), ar ko Norvēģijai atļauj piemērot dažu tādu laikposmu pagarinājumu, kuri minēti 2. pantā Eiropas Parlamenta un Padomes Regulā (ES) 2020/698, ar ko nosaka īpašus un pagaidu pasākumus saistībā ar Covid-19 uzliesmojumu attiecībā uz dažu sertifikātu, apliecību, licenču un atļauju atjaunošanu vai pagarināšanu un dažu periodisku pārbaužu un periodisku mācību atlikšanu dažās transporta tiesību aktu jomās [2020/1635]

5.11.2020   
            
            
               LV
            
            
               Eiropas Savienības Oficiālais Vēstnesis
            
            
               L 367/42
            
         
      EBTA UZRAUDZĪBAS IESTĀDES LĒMUMS
      Nr. 102/20/COL
      (2020. gada 31. augusts),
      ar ko Norvēģijai atļauj piemērot dažu tādu laikposmu pagarinājumu, kuri minēti 2. pantā Eiropas Parlamenta un Padomes Regulā (ES) 2020/698, ar ko nosaka īpašus un pagaidu pasākumus saistībā ar Covid-19 uzliesmojumu attiecībā uz dažu sertifikātu, apliecību, licenču un atļauju atjaunošanu vai pagarināšanu un dažu periodisku pārbaužu un periodisku mācību atlikšanu dažās transporta tiesību aktu jomās [2020/1635]
      EBTA UZRAUDZĪBAS IESTĀDE,
      ņemot vērā Eiropas Parlamenta un Padomes Regulu (ES) 2020/698 (2020. gada 25. maijs), ar ko nosaka īpašus un pagaidu pasākumus saistībā ar Covid-19 uzliesmojumu attiecībā uz dažu sertifikātu, apliecību, licenču un atļauju atjaunošanu vai pagarināšanu un dažu periodisku pārbaužu un periodisku mācību atlikšanu dažās transporta tiesību aktu jomās (1) un jo īpaši tās 2. pantu, kas pielāgota EEZ līgumam ar tā 1. protokolu,
      tā kā:
      saskaņā ar Eiropas Parlamenta un Padomes Direktīvu 2003/59/EK (2) dažiem profesionāliem autovadītājiem ir jāveic periodiska apmācība un pēc tās sekmīgas pabeigšanas jāsaņem autovadītāja arodprasmes apliecība (“APA”), ko saskaņā ar minētās direktīvas 10. pantu var izsniegt vai nu kā vadītāja kvalifikācijas karti, vai norādot vadītāja apliecībā atbilstošu Savienības saskaņoto kodu “95”.
      Ar Regulas (ES) 2020/698 2. panta 1. punktu par septiņiem mēnešiem tiek pagarināti arodprasmes apliecības (APA) turētāja periodiskās apmācības pabeigšanas termiņi, kas citādi būtu beigušies vai citādi beigtos laikā no 2020. gada 1. februāra līdz 2020. gada 31. augustam. Ar minētās regulas 2. panta 2. punktu tādā pašā veidā pagarina saskaņotā Savienības koda “95” atbilstošās norādes derīguma termiņu, un ar 2. panta 3. punktu pagarina atbilstošo vadītāja kvalifikācijas karšu derīguma termiņu.
      Ja dalībvalsts uzskata, ka sakarā ar tās veiktajiem pasākumiem, kas paredzēti, lai novērstu vai ierobežotu Covid-19 izplatīšanos, periodiskās apmācības pabeigšana vai tās apliecību izdošana, saskaņotā Savienības koda “95” norādīšana vai vadītāja kvalifikācijas karšu atjaunošana, arī pēc 2020. gada 31. augusta joprojām varētu nebūt praktiski iespējama, tā var iesniegt pamatotu pieprasījumu saņemt atļauju attiecīgi piemērot Regulas (ES) 2020/698 2. panta 1., 2. un 3. punktā norādīto laikposmu pagarinājumu. Attiecīgi minētais pieprasījums var attiekties uz laikposmu starp 2020. gada 1. februāri un 2020. gada 31. augustu vai attiecīgā gadījumā uz minētās regulas 2. panta 1., 2. un 3. punktā norādītajiem septiņu mēnešu laikposmiem, vai uz abiem.
      Ja pēc pieprasījuma, kas iesniegts saskaņā ar Regulas (ES) 2020/698 2. panta 5. punktu, EBTA Uzraudzības iestāde konstatē, ka minētajā punktā noteiktās prasības ir izpildītas, tā saskaņā ar minētās regulas 2. panta 6. punktu pieņem lēmumu, ar ko attiecīgajai dalībvalstij atļauj piemērot attiecīgo laikposmu pagarinājumu. Pagarinājumu ierobežo, lai atspoguļotu laikposmu, kurā attiecīgās periodiskās apmācības pabeigšana vai attiecīgo apliecību izdošana, saskaņotā Savienības koda “95” norādīšana vai vadītāja kvalifikācijas karšu atjaunošana joprojām varētu nebūt praktiski iespējama, un pagarinājums jebkurā gadījumā nepārsniedz sešus mēnešus.
      Ar 2020. gada 15. jūnija vēstuli (3), atsaucoties uz Regulas (ES) 2020/698 2. panta 1. un 2. punktu, Norvēģija saskaņā ar 2. panta 5. punktu iesniedza pamatotu pieprasījumu atļaut piemērot minētās regulas 2. panta 1. un 2. punktā norādītā laikposma pagarinājumu par vienu mēnesi. Norvēģija 2020. gada 26. augustā sniedza papildu informāciju, ar ko pamato pieprasījumu (4).
      Saskaņā ar Norvēģijas sniegto informāciju periodiskās apmācības pabeigšana un tās apliecību izdošana, kā arī saskaņotā Savienības koda “95” norādīšana Norvēģijā, visticamāk, joprojām nebūs iespējama līdz 2020. gada 30. septembrim to pasākumu dēļ, ko tā veikusi, lai novērstu vai ierobežotu Covid-19 izplatīšanos.
      T. i., Norvēģija noteica vispārējus ierobežošanas pasākumus, kas ietvēra mācību telpu slēgšanu, tostarp to telpu, kas saistītas ar Direktīvā 2003/59/EK paredzēto transportlīdzekļu vadītāju periodisko apmācību un sabiedriskajiem pakalpojumiem, kas saistīti ar dokumentu un apliecību atjaunošanu.
      Periodisku apmācību kursi ir pakāpeniski atsākuši darbību. Tomēr pasākumi, kas vajadzīgi, lai ierobežotu Covid-19 izplatīšanos, joprojām rada sarežģījumus attiecībā uz minēto telpu pieejamību. Norvēģija norāda, ka mācību iestādēm ir pienākums nodrošināt atbilstību attiecīgajiem valsts noteikumiem par sociālo distancēšanos. Tā rezultātā mācību kursos var piedalīties tikai neliels skaits kandidātu. Šo Norvēģijas iestāžu noteikto pasākumu rezultātā ir uzkrājies ievērojams skaits licenču turētāju, kuri nav varējuši pabeigt nepieciešamo periodisko apmācību.
      Pēc tam, kad Iestāde saskaņā ar Regulas (ES) 2020/698 2. panta 6. punktu ir izvērtējusi pamatoto iesniegumu, kas saņemts no Norvēģijas saskaņā ar minētās regulas 2. panta 5. punktu, un sniegto papildu informāciju, tā secina, ka periodiskās apmācības pabeigšana vai tās apliecību izdošana, saskaņotā Savienības koda “95” norādīšana vai vadītāja kvalifikācijas karšu atjaunošana, visticamāk, joprojām nebūs iespējama pēc 2020. gada 31. augusta to pasākumu dēļ, ko Norvēģija ir veikusi, lai novērstu vai ierobežotu Covid-19 izplatīšanos. Tāpēc Regulas (ES) 2020/698 2. panta 5. punktā noteiktās prasības ir izpildītas.
      Tādēļ Norvēģijai būtu jāatļauj piemērot Regulas (ES) 2020/698 2. panta 1. un 2. punktā minēto attiecīgo laikposmu pagarinājumu par vienu mēnesi laikā no 2020. gada 1. februāra līdz 2020. gada 31. augustam,
      IR PIEŅĒMUSI ŠO LĒMUMU.
      Norvēģijai ir atļauts laikposmā no 2020. gada 1. februāra līdz 2020. gada 31. augustam piemērot Regulas (ES) 2020/698 2. panta 1. punktā minētā laikposma viena mēneša pagarinājumu minētās regulas 2. panta 1. un 2. punkta vajadzībām.
      Šis lēmums ir adresēts Norvēģijas Karalistei.
      
         Briselē, 2020. gada 31. augustā
         
            
               EBTA Uzraudzības iestādes vārdā –
            
            
               priekšsēdētāja
            
            Bente ANGELL-HANSEN
         
         
            
               kolēģijas loceklis
            
            Frank J. BÜCHEL
         
         
            
               atbildīgais kolēģijas loceklis
            
            Högni KRISTJÁNSSON
         
         
            
               līdzparakstījies
            
            
               kā Tieslietu un administratīvo lietu nodaļas direktors
            
            Carsten ZATSCHLER
         
      
      
         (1)  OV L 165, 27.5.2020., 10. lpp.). Iekļauta EEZ līguma XIII pielikuma 4.b punktā ar EEZ Apvienotās komitejas Lēmumu Nr. 91/2020 (2020. gada 18. jūnijs).
      
         (2)  Eiropas Parlamenta un Padomes Direktīva 2003/59/EK (2003. gada 15. jūlijs) par dažu kravu vai pasažieru pārvadāšanai paredzētu autotransporta līdzekļu vadītāju sākotnējās kvalifikācijas iegūšanu un periodisku apmācību, par Padomes Regulas (EEK) Nr. 3820/85 un Padomes Direktīvas 91/439/EEK grozīšanu un Padomes Direktīvas 76/914/EEK atcelšanu (OV L 226, 10.9.2003., 4. lpp.). Iekļauta EEZ līguma XIII pielikuma 37. punktā ar EEZ Apvienotās komitejas Lēmumu Nr. 64/2006 (OV L 245, 7.9.2006., 13. lpp.).
      
         (3)  Dok. Nr. 1138286.
      
         (4)  Dok. Nr. 1149283.